**ZÁPIS č. 1**

**Z RIADNEHO ZASADNUTIA SPRÁVNEJ RADY TASR**

**25. januára 2022 so začiatkom o 15.00 h**

**Prítomní členovia Správnej rady:** Alena Mezeiová , Jozef Tuhovčák, Jozef Bednár, Ladislav Mikuš

**Ospravedlnení:** - Peter Mestický

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

**Program:**

1. **Návrh rozpočtu TASR na rok 2022**
2. **Zmluva o poskytovaní služieb vo verejnom záujme s MK SR na rok 2022**
3. **Rôzne**

**UZNESENIE č. 01/25/01/2022:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

J. Tuhovčák

J. Bednár

L. Mikuš

**Uznesenie bolo prijaté.**

1. **Návrh rozpočtu TASR na rok 2022**

Ako uviedol GR TASR V. Puchala, predkladaný návrh vychádza z návrhu príjmov a výdavkov MF SR, ktorý bol TASR doručený v súvislosti s prípravou návrhu rozpočtu verejnej správy na roky 2022-2024 v mesiaci máj 2021. Do rozpočtu boli zapracované zmeny, ktoré nastali od tohto mesiaca a tento návrh tiež vychádza z  vývoja príjmov, výdavkov a dosiahnutého prebytku za rok 2021.

Návrh rozpočtu je zostavený na úrovni hlavných kategórií a kategórií v štruktúre príjmov a výdavkov platnej rozpočtovej klasifikácie v súlade s Opatrením MF SR z 8. decembra 2004 č. MF/010175/2004-42 v znení neskorších dodatkov, ktorým sa ustanovuje druhová, organizačná a ekonomická klasifikácia.

Návrh rozpočtu je spracovaný v súlade so všeobecne záväznými právnymi predpismi a vychádza z informácií a zmien známych v období, kedy sa návrh zostavoval, pri dodržaní zásad hospodárnosti, efektívnosti a účelovosti.

Príjmová časť rozpočtu na rok 2022 bola zostavená v celkovej výške 5 666 922 eur. Výdavková časť rozpočtu v celkovej výške 5 395 804 eur zahrňuje výdavky na mzdy, odvody, tovary a služby a investície. Ako vyplýva z predkladaného návrhu, rozpočet Tlačovej agentúry SR na rok 2022 je zostavený s celkovým prebytkom vo výške 271 118 Eur.

V. Puchala označil rozpočet ako stabilizačno-rozvojový, zahŕňajúci 3-percentnú valorizáciu platov zamestnancov od mája 2022.

Predsedníčka SR TASR A. Mezeiová po krátkej diskusii členov rady predložila návrh na uznesenie:

**UZNESENIE č. 02/25/01/2022:**

Správna rada TASR prerokovala a schválila návrh rozpočtu TASR na rok 2022.

ZA: A. Mezeiová PROTI: 0 ZDRŽAL SA: 0

J. Tuhovčák

J. Bednár

L. Mikuš

**Uznesenie bolo prijaté.**

**2. Zmluva o poskytovaní služieb vo verejnom záujme s MK SR na rok 2022**

V. Puchala predložil členom Správnej rady TASR Zmluvu o poskytovaní služieb vo verejnom záujme uzatvorenú medzi TASR a Ministerstvom kultúry SR. Predmetom tejto zmluvy je úprava podmienok poskytnutia, použitia a vyúčtovania príspevku zo štátneho rozpočtu agentúre na poskytovanie služieb vo verejnom záujme na rok 2022. Príspevok zo štátneho rozpočtu na rok 2022 na poskytovanie služieb vo verejnom záujme je stanovený v sume 2 200 000,00 eur.

Predsedníčka SR TASR A. Mezeiová po krátkej diskusii členov rady predložila návrh na uznesenie:

**UZNESENIE č. 03/25/01/2022:**

Správna rada TASR schválila Zmluvu o poskytovaní služieb vo verejnom záujme s MK SR na rok 2022.

ZA: A. Mezeiová PROTI: 0 ZDRŽAL SA: 0

J. Tuhovčák

J. Bednár

L. Mikuš

**Uznesenie bolo prijaté.**

**3.Rôzne**

Členovia Správnej rady sa v závere dohodli na termíne na najbližšie rokovanie 22. februára v sídle TASR.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 25. januára 2022

Zapísala:

Alena Mezeiová v.r.